|  |
| --- |
| ΕΚΑ  ΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:[**eka.press@gmail.com**](mailto:eka.press@gmail.com) ■

Αρ. Πρωτ.: 9876 27/01/2020

Προς

τα Σωματεία Μέλη του ΕΚΑ

Συνάδελφοι,

Σας υπενθυμίζουμε ότι το **31ο Συνέδριο** θα πραγματοποιηθεί **το** **Σάββατο 8 και την Κυριακή 9 Φεβρουαρίου** 2020 στην Αίθουσα Μελίνα Μερκούρη του Σ.Ε.Φ. και ώρα έναρξης εργασιών στις 10:00.

**Το Σάββατο 8 Φεβρουαρίου θα πραγματοποιηθεί η εκλογή της Εφορευτικής Επιτροπής από τις 12:00 έως τις 15:00.**

Οι αρχαιρεσίες για την ανάδειξη του νέου Διοικητικού Συμβουλίου, της Ελεγκτικής Επιτροπής και των Αντιπροσώπων για την ΓΣΕΕ, θα διεξαχθούν το **Σάββατο 15 και την Κυριακή 16 Φεβρουαρίου 2020**, στα γραφεία του ΕΚΑ, Γ΄Σεπτεμβρίου 48β.

**Οι ώρες διεξαγωγής των αρχαιρεσιών θα είναι**:

**το Σάββατο 15/2 από 8:00 έως 20:00 και**

**την Κυριακή 16/2 από 8:00 έως 18:00.**

Για να νομιμοποιηθούν τα Σωματεία θα πρέπει να προσκομίσουν στο ΕΚΑ (εφόσον δεν τα έχουν προσκομίσει) τα παρακάτω απαραίτητα δικαιολογητικά και τυχόν παραιτήσεις αντιπροσώπων **μέχρι την Κυριακή 2 Φεβρουαρίου. Διευκρινίζεται ότι το Σάββατο 1 και την Κυριακή 2 Φεβρουαρίου το ωράριο λειτουργίας του ΕΚΑ θα είναι 7:30 – 14:00.**

* Πρακτικό Αρχαιρεσιών **επικυρωμένο από το Πρωτοδικείο**
* Συγκρότηση Διοικητικού Συμβουλίου σε σώμα **(κινητό τηλέφωνο και e-mail Προέδρου και Γεν. Γραμματέα)**
* Απόφαση Γ.Σ. για την εκπροσώπηση στη ΓΣΕΕ μέσω

ΕΚΑ ή Ομοσπονδίας.

* Μητρώο Μελών.
* Κατάσταση Ψηφισάντων Μελών **επικυρωμένη από το Πρωτοδικείο**

η οποία να περιλαμβάνει:

α. ΟΝΟΜΑΤΕΠΩΝΥΜΟ –ΠΑΤΡΩΝΥΜΟ

β. ΑΡΙΘΜΟ ΤΑΥΤΟΤΗΤΑΣ

γ. ΑΡΙΘΜΟ ΒΙΒΛΙΑΡΙΟΥ ΑΣΘΕΝΕΙΑΣ και ΤΑΜΕΙΟ ΑΣΦ/ΣΗΣ

**Οι ώρες κατά τις οποίες μπορείτε να προσκομίζετε τα δικαιολογητικά των Σωματείων σας είναι από Δευτέρα έως και Παρασκευή, από τις 7:30 έως και τις 17:00.**

Για την συμμετοχή στο Συνέδριο υποχρεούται η οργάνωση – μέλος, εκτός των ανωτέρω νομιμοποιητικών δικαιολογητικών, **να εκπληρώσει τις οικονομικές της υποχρεώσεις προς το ΕΚΑ** για το χρονικό διάστημα μέχρι και τον μήνα (Φεβρουάριος 2020) που διεξάγεται το Συνέδριο. Γι’ αυτό παρακαλούμε να ενημερώσετε το Οργανωτικό Τμήμα του ΕΚΑ για το ύψος της συνδρομής κάθε μέλους προς το Σωματείο, για να υπολογισθεί το ύψος της οφειλής κάθε οργάνωσης.

Για το Δ.Σ.

|  |  |
| --- | --- |
| Ο Πρόεδρος | Ο Γεν. Γραμματέας |
| Γεώργιος Μυλωνάς | Κωνσταντίνος Κουλούρης |